Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: „36. melléklet a 152/2009. (XI. 12.) FVM rendelethez
Paragraph Index: 1123

2. Eszközök 2.1. Általános megjegyzések Lásd: I. Általános elõírások, 2. pont. 2.2. Perforált tárcsás, és egyéb keverõk A keverõk a nagymennyiségû folyadékok átkeveréséhez, örvénylõ mozgás keltéséhez elegendõ nagy felületûek legyenek, azonban ne segítsék elõ avas íz és szag kifejlõdését. A tartályok különféle formája és nagysága miatt nem létezik minden célra megfelelõ keverõ. A keverõt úgy kell kialakítani, hogy a tartály belsõ felületét a keverés során ne karcolja fel. Az eszközöket az I. Általános elõírások 2. pontja írja le. Vödörben, kannában lévõ folyadékok keverésére alkalmas keverõ (lásd: 1. ábra) tájékoztató méretei: 150 mm átmérõjû tárcsa, 100 mm átmérõjû kör mentén elhelyezkedõ hat, egyenként 12,5 mm átmérõjû lyukkal. A középpontban olyan nem-fém rúd csatlakozik, amelynek a másik végén hurokszerû fogantyú van. A rúd hossza fogantyúval együtt kb. 1 méter. Kis tartályokhoz alkalmas keverõ közelítõ méretei (lásd: 2. ábra): legalább 2 m hosszú rúdhoz 300 mm átmérõjû tárcsa csatlakozik; a tárcsán 230 mm átmérõjû kör mentén 12, egyenként 30 mm átmérõjû lyuk található. Nagy tartályok mechanikus keveréséhez tiszta sûrített levegõ ajánlott. A lehetõ legkisebb légnyomást és a legkisebb levegõmennyiséget alkalmazzuk az avas íz és szag kifejlõdésének elkerülésére. Megjegyzés: A tiszta sûrített levegõn az összes szennyezõdéstõl (beleértve az olajat, vizet és port) megtisztított levegõt értjük. 2.3. Keverõ A keverõnek széles lapátja legyen és érjen le az edény aljáig. A keverõ egyik oldala pontosan illeszkedjék a tartály alakjához (lásd: 3. ábra). 2.4. Merítõkanál Mintavételre alkalmas méretû és formájú merítõkanalat mutat be a 4. ábra. A merítõkanálnak legalább 150 mm hosszú merev nyele legyen, térfogata pedig legalább 50 ml. Elõnyös, ha a nyél hajlított végû. A kanalak formája lehetõvé teszi egymásba illesztett tárolásukat. Alkalmazható még az elõbbivel azonos térfogatú, jellel öt azonos térfogatszakaszra osztott, hengeres merítõkanál is, amely több edényben érkezõ áru mintavételét könnyíti meg. 2.5. Keverõ rúd Hengeres, kb. 1 m hosszú, 35 mm átmérõjû. 2.6. Edény Részminták vételéhez, 5 l térfogatú, szélesszájú. 2.7. Kanál vagy spatula A spatula lapát része széles legyen. 2.8. Mintatároló edény Lásd: I. Általános elõírások, 3. pont.

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes